--------------------------------------------------- Nacrt Odluke --------------------------------------------------------



REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_. rujna 2018. godine

Temeljem članka 86. *Zakona o prostornom uređenju* (NN 153/13 i 65/17) te članka \_\_. Statuta Općine Starigrad ("Službeni Glasnik Zadarske županije" br. 3/18) Općinsko vijeće Općine Starigrad na svojoj \_\_. sjednici održanoj dana \_\_. \_\_\_\_\_\_ 2018. godine, donijelo je

***O D L U K U***

**o izradi**

**URBANISTIČKOG PLANA UREĐENJA DIJELA UGOSTITELJSKO-TURISTIČKE ZONE „POD BUCIĆA PODI“**

***Članak***

***Pravna osnova za izradu i donošenje UPU dijela ugostiteljsko-turističke zone „Pod Bucići Podi“***

(1) Donosi se Odluka o izradi Urbanističkog plana uređenja dijela ugostiteljsko-turističke zone „Pod Bucići Podi" (u daljnjem tekstu: *Odluka*).

(2) Izrada Urbanističkog plana uređenja dijela ugostiteljsko-turističke zone „Pod Bucića Podi“ izrađuje se i donosi u skladu s odredbama Zakona o prostornom uređenju (NN 153/13 i 65/17).

***Članak***

***Razlozi za izradu UPU dijela ugostiteljsko-turističke zone „Pod Bucića Podi“***

Pristupit će se izradi i donošenju UPU-a dijela ugostiteljsko-turističke zone "Pod Bucića Podi" (u daljnjem tekstu: *Plan* ili *UPU*) i to iz razloga koji slijede:

(a) PPUO Starigrad utvrđuje obvezu izrade UPU-a za ugostiteljsko-turističku zonu „Pod Bucića Podi“.

(b) UPU-om će se odrediti detaljni uvjeti za prostorni i funkcionalni razvoj zone i osnove oblikovanja užih prostornih cjelina u svrhu privođenja prostora planiranoj namjeni..

***Članak***

***Obuhvat izrade UPU-a***

(1) PPUO Starigrad utvrdio je obvezu izrade i granicu zahvata UPU-a. UPU obuhvaća izdvojeno građevinsko područje van naselja ugostiteljsko-turističke namjene.

(2) Površina zone ugostiteljsko-turističke namjene po PPUO iznosi 43 ha. Ovoj zoni pripada i zona sportsko-rekreacijske namjene - *uređene morske plaže* (R3) i planirana turistička luka - *privezište* (L1)

(3) Ovom Odlukom obuhvaća se oko 24 ha zone ugostiteljsko-turističke namjene i pripadajući dio zone uređene morske plaže s planiranom turističkom lukom, a prema grafičkom prilogu.

(4) Ovom Odlukom određuje se **uži** obuhvat UPU-a od obuhvata određenog PPUO-om zbog imovinsko pravnih odnosa i etapnosti uređenja prostora. Odlukom o izradi UPU-a izostavljen je zapadni dio zone ugostiteljsko-turističke namjene (oko 19 ha) i pripadajući dio zone uređene morske plaže.

***Članak***

***Sažeta ocjena stanja u obuhvatu UPU-a***

(1) Prostor u obuhvatu UPU-a je neizgrađen.

(2) Prostor u obuhvatu UPU-a je podijeljen na obalni pojas mora (s akvatorijem) i na kopneni dio. Obalni pojas mora nalazi se u pretežito prirodnom stanju, obilježen prvenstveno stjenovitom obalom s potezima žala. Kopneni dio je prekriven pretežito niskim raslinjem s pojedinačnim skupinama zrelih stabala, i to prvenstveno bor i hrast. Na pojedinim lokacijama nalaze se suhozidi koji se obilježavali privatni posjed, a veći dio obuhvata nalazi se u javnom vlasništvu.

(3) Zemljište u obuhvatu je komunalno neopremljeno s neposrednim pristupom na državnu cestu DC8 ("Jadranska magistrala").

***Članak***

***Ciljevi i programska polazišta UPU-a***

Cilj izrade UPU-a jest uspostava okvira za prostorni i funkcionalni razvoj zone u cilju realizacije ugostiteljsko -turističke i sportsko-rekreacijske ponude u ovom dijelu naselja Seline, s minimalnim utjecajem na prirodnu i ekološku osnovu prostora.

***Članak***

***Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu UPU-a***

(1) Osobe iz članka 8. ove Odluke obvezne su dostaviti sektorske strategije, planove, studije i druge dokumente propisane posebnim propisima kojima, odnosno u skladu s kojima utvrđuju zahtjeve za izradu izmjene i dopune Plana.

(2) Nositelj izrade dostavlja primjerak ove Odluke tijelima i osobama iz prethodnog stavka. Uz dostavu Odluke upućuje i poziv za dostavu zahtjeva (podaci, planske smjernice i propisani dokumenti) za izradu izmjene i dopune Plana.

(3) Tijela i osobe određena posebnim propisima iz ovog članka moraju u dostavljenim zahtjevima sukladno Zakonu odrediti važeće propise i njihove odredbe te druge stručne i ostale dokumente, na kojima temelje svoje zahtjeve u obuhvatu izmjene i dopune Plana.

(4) Rok za dostavu zahtjeva određen je u trajanju od 15 dana od datuma primitka obavijesti o izradi izmjene i dopune Plana i ove Odluke. Ukoliko tijela i osobe određeni posebnim propisima ne dostave zahtjeve u određenom roku, smatrat će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

***Članak***

***Način pribavljanja stručnih rješenja za izradu UPU-a***

Za potrebe izrade Plana predviđena je izrada topografsko-katastarske podloge u mjerilu 1:1000. U svrhe utvrđivanja urbanističko-tehničkih uvjeta za zonu iz članka 5. ove Odluke koristit će se prostorno-programska studija investitora. Za ostale podloge koristit će se sva raspoloživa prostorna dokumentacija koju iz područja svog djelokruga osigurava Općina Starigrad.

***Članak***

***Popis javnopravnih tijela određenih posebnim propisima koja daju zahtjeve za izradu UPU-a te drugih sudionika korisnika prostora koji trebaju sudjelovati u izradi izmjene i dopune Plana***

(1) Za potrebe izmjene i dopune Plana utvrđuje se popis tijela i osoba određenih posebnim propisima od kojih će se zatražiti podatci, planske smjernice i dokumenti koja daju tijela i osobe određene posebnim propisima u skladu s odredbama članka 90. Zakona o prostornom uređenju:

* Ministarstvo zaštite okoliša i energetike, Uprava za zaštitu prirode, Zagreb,
* Ministarstvo zaštite okoliša i energetike, Uprava za procjenu utjecaja na okoliš i održivo gospodarenje otpadom, Zagreb
* Ministarstvo poljoprivrede, Uprava šumarstva, lovstva i drvne industrije, Zagreb
* Ministarstvo regionalnoga razvoja i fondova Europske unije
* Park prirode Velebit, Kaniža bb, Gospić
* Hrvatske vode, VGO Split. Vodnogospodarski odjel za slivove južnoga Jadrana sa sjedištem u Splitu
* Ministarstvo kulture Republike Hrvatske, Uprava za zaštitu kulturne baštine, Konzervatorskog odjela u Zadru
* Ministarstva unutarnjih poslova Republike Hrvatske, Policijske uprave Zadarske, Sektora zaštite od požara i civilne zaštite, Zadar
* Županijska lučka uprava, Zadar
* Vodovod d.o.o., Zadar
* HAKOM, Zagreb
* Hrvatske ceste, Zadar
* Hrvatska elektroprivreda, Zadar

i druge službe i tijela ako se tijekom izrade Plana ukaže potreba

(2) Tijela i osobe iz ovog članka dužni su nositelju izrade, na njegov zahtjev, dostaviti bez naknade raspoložive podatke i drugu dokumentaciju iz njihovih djelokruga koji su potrebni za izradu Plana.

***Članak***

***Planirani rok za izradu UPU-a, odnosno njegovih pojedinih faza***

Za izradu UPU-a dijela ugostiteljsko-turističke zone "Pod Bucića Podi" određuju se slijedeći rokovi:

1. dostava zahtjeva tijelima i osobama za izradu Plana u skladu s člankom 90. Zakona o prostornom uređenju
2. osobe i tijela iz članka 8. ove Odluke dužna su dostaviti zahtjeve na Plan u roku od 15 dana od dana dostave zahtjeva iz članka 6. ove Odluke
3. izrada Nacrta prijedloga Plana u roku od 30 dana od isteka roka iz prethodne alineje
4. javna rasprava će se objaviti najmanje 8 dana prije početka javne rasprave
5. javni uvid - u trajanju od 30 dana u skladu s objavom iz prethodne alineje
6. mjesto i vrijeme javnog izlaganja, mjesto i vrijeme uvida u Plan te rok u kojem se nositelju izrade dostavljaju pisana očitovanja, mišljenja, prijedlozi i primjedbe na prijedlog Plana biti će definirani u Objavi javne rasprave
7. javnopravno tijelo koje je dalo, odnosno trebalo dati zahtjeve za izradu Plana u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan.
8. izrada Izvješća o javnoj raspravi - u roku od 30 dana od svršetka javne rasprave,
9. izrada nacrta konačnog prijedloga Plana u roku od 21. dana od objave izvješća o javnoj raspravi
10. općinski načelnik utvrđuje konačni prijedlog Plana najviše 15 dana od primitka nacrta konačnog prijedloga Plana od izrađivača Plana i upućuje isti Ministarstvu graditeljstva i prostornog uređenja uz zahtjev za suglasnost na Plan.
11. prije upućivanja konačnog prijedloga Plana općinskom vijeću na donošenje, Općina Starigrad dostavlja sudionicima javne rasprave pisanu obavijest o tome s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.
12. objava Odluke o donošenju izmjene i dopune Plana u roku od 15 dana od dana izglasavanja Odluke objavljuje se u »Službenom glasniku Zadarske županije «.
13. Plan, s Odlukom o donošenju, mora se dostaviti Ministarstvu i Zavodu za prostorno uređenje Zadarske županije najkasnije petnaest dana od dana objave odluke u službenom glasilu,

***Članak***

***Izvori financiranja izrade izmjene i dopune Plana***

Sukladno čl. 63 Zakona o prostornom uređenju sredstva za izradu izmjene i dopune Plana osigurat će Općina Starigrad.

***Članak***

***Druga pitanja značajna za izradu nacrta izmjene i dopune Plana***

(1) Jedan primjerak ove Odluke dostavlja se Ministarstvu graditeljstva i prostornog uređenja, i objavljuje se na internet stranicama Ministarstva i Općine.

(2) Obavijest o javnoj raspravi dostavlja se Ministarstvu graditeljstva i prostornog uređenja koje objavljuje istu na internet stranicama Ministarstva. Obavijest o javnoj raspravi objavljuje se i na Internet stranicama Općine.

(3) Izvješće o javnoj raspravi upućuje se na Ministarstvo graditeljstva i prostornog uređenja radi objave na internet stranice Ministarstva. Izvješće o javnoj raspravi objavljuje se i na internet stranicama Općine.

(4) Ova Odluka stupa na snagu osmog dana od dana objave u "Službenom glasniku Zadarske županije"

Predsjednik

Marko Marasović, dipl. ing građ.